**Процедура за разтоварване и товарене на стоки в Хърватия от /за чужбина**

1. **Процедура на границата**

От водача на тежкотоварното МПС ще се изискват пълни идентификационни данни, телефонен номер, регистрационен номер на МПС, информация за юридическото лице – изпращащо стоката, място на товарене/разтоварване и крайна дестинация за разтоварване на стоки в Република Хърватия и данните на получателя, независимо дали е осигурено или не карантинно настаняване.

Гранична полиция ще подава тази информация в реално време на МВР, с цел проверка на данните и гарантиране стриктното придържане към обявения маршрут.

На ГКПП Баяково и Ердут (сръбска граница), Славонски Шамац, Стара Градишка, Каменско, Винаяни Дони и Нова села (граница с Босна и Херцеговина), както и с Карасовичи (с Черна гора) е дадено разпореждане да се извършва необходимата митническа обработка на документите в режим 24/7, т.е. без прекъсване.

Обработването на данни на словенската граница ще се извършва, както и досега, съгласно изискванията на ЕС.

**В случай, че се превозват хранителни стоки и стоки за бита, които са нетрайни или лекарства и медицински консумативи, следва НЕЗАБАВНО да се съобщят регистрационните номера на камиона, вида на стоките, и местоположението на** **камиона в колоната за преминаване на e-mail: stozercz@mup.hr, което ще гарантира приоритет при преминаване на границата.**

1. **Процедура след влизане на територията на Хърватия**

След преминаване на границата шофьора пристига на мястото на азтоварване/товарене на стоки в Хърватия.

Получателят/изпращачът на стоките е длъжен да осигури работници за разтоварване/товарене на стоките (**шофьорът не трябва да напуска кабината).**

В случай на разтоварване /товарене на следващо място, същата процедура се повтаря (след почивка на шофьора, без да излиза от кабината), след което шофьорът се придвижва до следващата дестинация.

1. **Организиране на карантира/изолация/самоизолация на шофьорите**

**Шофьорите, които работят за чуждестранни компании и се връщат в страната си веднага, няма да бъдат обект на мерки за здравен надзор.**

**Шофьорът се поставя под карантина след разтоварване / товарене на стоките, ако следващите няколко дни няма поръчка от работодателя.**

След преминаване на ГКПП водачът може да бъде поставен под карантина и след разтоварване на стоки извън Република Хърватия, където чака поръчката на работодателя си за по-нататъшна работа.

В случай на прекратяване на служебните задължения от най-малко 14 дни след датата на последното карантинно настаняване, водачът е длъжен да бъде в самоизолация, с предварително решение на санитарния инспектор.

По време на карантината изолираният шофьор не трябва да напуска помещенията на карантината.

На телефон 112 и във всички областни центрове в Хърватия ще бъде наличен **списък с местата за карантината на шофьорите, извърващи превоза на стоки от/за Хърватия. Този списък ще бъде достъпен и за юридическите лица, извършващи доставка на стоки.**

**Тези места ще имат и осигурени паркинги за камионите**, както и персонал, който да отговаря за влизането/излизането на шофьора в изолация и за поддържане на необходимата дезинфекция.

При самоизолация /карантина на шофьорите, съответните областни щабове за гражданска защита, след консултация с работодателите, са задължени да организират доставката на храна и напитки. Броят дневни хранения ще зависи от периода на изолация на шофьора.

1. **Задължения на хърватските търговски компании, извършващи доставка (товарене и разтоварване) от/в Хърватия**

- да обявят броя на лицата, които подлежат на карантина и да предоставят данните от коя област идват, съответно самоличността на тези водачи, техните телефони за контакт и регистрационен номер на превозното средство на електронния адрес на Службата за гражданска защита на Република Хърватска: stozercz@mup. hr

- да обявят своевременно пристигането на доставките на границата на Република Хърватия, като изпращат имейл до: stozercz@mup.hr и предоставя следната информация: наименование на фирмата, име и фамилия на шофьора, ЕГН (OIB), от коя държава пренасят стоките, какъв граничен пункт се използва за влизане в и излизане от Хърватия, място на разтоварване, местоположение на карантината на шофьора.

- ако имат капацитет за настаняване на своите шофьори в свои помещения в съответствие с мерките за здравен надзор, могат да поискат преобразуване на същите в карантинни от Областния щаб на гражданската защита.

- да информират Областите центрове за гражданска защита на тел.112 за пристигането на шофьора, подлежащ на карантина, за датата на напускане на карантината и за по-нататъшната посока на движение.

- **ако внасят стоки от чуждестранни доставчици, да обявят пристигането на доставките и необходимите допълнителни данни за влизане на стоката и шофьора с МПС в Хърватия.**